
ДО
ОБЩИНСКИ СЪВЕТ
БУРГАС




Д О К Л А Д Н А  З А П И С К А

ОТ ДИМИТЪР НИКОЛОВ
 КМЕТ НА ОБЩИНА БУРГАС


ОТНОСНО: Прекратяване на съсобственост чрез продажба на общинска идеална част от недвижим имот – УПИ ХХ-802, кв. 69 по плана на ж.р. Меден Рудник, гр. Бургас.

УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-42874/19.12.2016г. от Дичо Костов Костов, Иван Калчев Калчев, Мария Георгиева Ламбова и Таня Георгиева Ламбова, относно прекратяване на съсобственост в недвижим имот, представляващ УПИ ХХ-802, кв.69, находящ се в ж.р. Меден Рудник,             гр. Бургас, чрез изкупуване дела на Община Бургас.
	Съгласно представени документи за собственост:  Нотариален акт №90, том І, дело №213/1964г.; Нотариален акт №96, том ХХVІІІ, дело №9092/1994г.;  Нотариален акт №41, дело №432/1986г.;  Нотариален акт №17, том VІ, дело №1808/1983г.;  Нотариален акт №129, том ІV, рег.№ 7493, дело №1720/1980г., заявителите притежават общо 1030/1164кв.м идеални части от УПИ ХХ-802, кв.69, ж. р. Меден Рудник, гр. Бургас.
По действащия регулационен план на ж.р. Меден Рудник, одобрен със Заповед № 1593/19.11.1986г. на Община Бургас, УПИ ХХ-802, кв. 69 е с площ 1164 кв.м. Същият е отразен в одобрената КК на гр. Бургас като ПИ с идентификатор 07079.655.114 с площ 1153 кв.м.
Видно от удостоверение с изх. № 94-01-28943/2/16.11.2016г. на Директор дирекция „Устройство на територията“ при Община Бургас, разликата от         134 кв. м идеални части между общата площ на УПИ ХХ-802 в кв.69 и тази  по документи за собственост е разпределена както следва: 14/1164кв.м идеални части са общинска собственост  и представляват придаваеми части откъм улица по предходен, недействащ план, а останалите 120/1164кв.м ид. части не са общинска собственост и се владеят по давност, като представляват части от съседен парцел, който е изцяло частна собственост. 
 С Акт № 8633/03.02.2017г. за частна общинска собственост са актувани 14/1164кв.м идеални части от УПИ ХХ-802 в кв.69 по плана на ж. р. Меден Рудник, гр. Бургас, целият с площ 1164 кв.м, при граници: североизток – УПИ ХІХ, югоизток – улица, югозапад – УПИ ІV и УПИ V, северозапад – УПИ Х и УПИ VІ, отразен като ПИ с идентификатор 07079.655.114 с площ 1153 кв.м в одобрената КК на гр. Бургас.
Общинската идеална част от УПИ ХХ-802 в кв.69 по плана на                ж.р. Меден Рудник, гр. Бургас не отговаря на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от Закона за общинската собственост (ЗОС), е възложено изготвяне на пазарна оценка на 14/1164 кв.м. идеални части от УПИ ХХ-802, кв.69 по плана на ж. р. Меден Рудник, гр. Бургас, на лицензиран оценител, определена в размер на 1121лева(хиляда сто двадесет и един лева), без ДДС.
Данъчната оценка на идеалната част от имота, предмет на продажба, е 721,00 лева(седемстотин двадесет и един лева).
Имотът е включен в раздел ІІ - Продажби по реда на ЗОС, без търг или конкурс,  точка 3 от Годишната програма за управление и разпореждане с имоти общинска собственост, за 2017г. на Община Бургас, приета с решение на ОС – Бургас, по чл.8, ал.9 от ЗОС. 
Предвид изложеното, на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет –Бургас, и като взех предвид Решение на комисията, назначена с моя заповед № 2710/30.09.2016г., прието с Протокол от 04.05.2017г., което подкрепям изцяло, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.36 от Закона за собствеността,  чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас с решение по т.1 от проведеното на 28.06.2016г. заседание(Протокол №13),  да вземе следното 

Р Е Ш Е Н И Е :

Да се прекрати съсобствеността между Община Бургас, Дичо Костов Костов с ЕГН *** и постоянен адрес: гр. Бургас, ж.к. „Лазур“, *** Иван Калчев Калчев с ЕГН *** и постоянен адрес: гр. Бургас, ж.р. Меден Рудник, ***, Мария Георгиева Ламбова с ЕГН *** и постоянен адрес: гр. Бургас, ж.к. „Изгрев“, *** и Таня Георгиева Ламбова с ЕГН *** и постоянен адрес: гр. Бургас, ж.р. Меден Рудник ***, чрез продажба на 14/1164кв.м идеални части от УПИ ХХ-802 в кв. 69 по ПУП-ПРЗ на ж.р. Меден Рудник, гр. Бургас, актувани с Акт № 8633/03.02.2017г. за частна общинска собственост, целият с площ 1164 кв.м, при граници: североизток – УПИ ХІХ, югоизток – улица, югозапад – УПИ ІV и УПИ V, северозапад – УПИ Х и УПИ VІ, отразен като ПИ с идентификатор 07079.655.114 с площ 1153 кв.м по одобрената КК на гр. Бургас, за сумата от 1121 лева(хиляда сто двадесет и един лева), без ДДС.
Приложение: Протокол от 04.05.2017г.; Експертна оценка; Искане с вх.№ 94-01-42874/19.12.2016г.; Нотариален акт №90, том І, дело №213/1964г.; Нотариален акт №96, том ХХVІІІ, дело №9092/1994г.;  Нотариален акт №41, дело №432/1986г.;  Нотариален акт №17, том VІ, дело №1808/1983г.;  Нотариален акт №129, том ІV, рег.№ 7493, дело №1720/1980г.;
Скица-извадка от ПУП-ПРЗ №81/20.10.2016г.; Скица № 15-85470-27.02.2017г.; Акт за ЧОС №8633/03.02.2017г.; Данъчна оценка за имота.




ДИМИТЪР НИКОЛОВ
Кмет на Община Бургас

